### | | | | --- | --- | | | | | --- | | **Teknik- og Miljøudvalget** 11. august 2016 Sagsnr. 710-2014-71631 Dok.nr. 710-2016-272157 Heidi Jespersen | | 74.                 Godkendelse af projektforslag for sundhedscenter i Ulstrup - Åbent

###

|  |  |
| --- | --- |
| Tidl. politisk behandling | BY, 25.08.15, pkt. 118, BY, 23.02.16, pkt. 31 |
| Forventet sagsgang | SS-U, TM-U, ØK, BY |
| Lovgrundlag |  |

###

**SAGENS INDHOLD**

Byrådet skal i denne sag tage stilling til et projektforslag
for det kommende sundhedscenter på [adresse].

Projektforslaget viser, hvordan det nye sundhedscenter
foreslås indrettet. Projektforslaget er vedlagt som bilag.

Byrådet godkendte 25. august 2015 resultaterne af to
analyser, der bl.a. beskrev hvilke tilbud de to planlagte sundhedscentre i
Ulstrup og Hinnerup skal indeholde, samt forslag til placering af
sundhedscentrene.

I forbindelse med Budget 2016-19 blev der afsat i alt 4,65
mio. kr. til etableringen af sundhedscentret i Ulstrup. Social og Sundhed har
sammen med Teknik og Kultur gennem et rådgiverudbud indgået en aftale med
Regnbuen-Kontur Arkitekter K/S. Udbuddet omfatter rådgivning samt udarbejdelse
af dispositionsforslag, projektforslag, hovedprojekt og efterfølgende tilsyn
med byggeprocessen i Ulstrup.

Sundhedscentrets areal i Ulstrup udgør ca. 480 kvadratmeter.
Her vil der bl.a. være tilbud om tandpleje, forældrecafé, en klinikfunktion for
sundhedsplejen og mulighed for jordemoderkonsultationer. Der vil også blive
afholdt sundhedskurser for borgere med kronisk sygdom, alkoholrådgivning, rygestopkurser,
hørevejledning og træning.

Projektforslaget indeholder to sundhedsklinikker, en
tandplejeklinik med røntgenrum, to samtalerum og to fleksible multirum. Der
etableres forskellige ventezoner placeret centralt i forhold til de forskellige
tilbud i sundhedscentret. Projektforslaget indeholder desuden et fælleskontor
med fire fleksible arbejdspladser samt garderobe, toiletter og handicaptoilet.

**VURDERING**

Placeringen af sundhedscentret på [adresse] betyder, at
tilbuddene vil være tæt på de steder, hvor børn, unge og familier kommer i
dagligdagen. Social og Sundhed vurderer, at placeringen understøtter et tæt
samarbejde mellem skole, daginstitutioner og sundhedscenter om at fremme
sundhed og trivsel blandt børnefamilier i området.

[adresse] sundhedsprofil viser, at der i Ulstrup og
omegn er en større andel af borgere med flere end fire kroniske sygdomme i
forhold til resten af kommunen. [adresse] giver mulighed for, at denne
målgruppe kan få lettere adgang til sundhedstilbud i deres nærområde.

I projektforslaget er der arbejdet med at skabe sammenhæng
mellem skole og sundhedscenter. Caféen kan således både bruges af
sundhedscentrets brugere og skolens elever. [adresse] vil også få
mulighed for at benytte flere af skolens lokaler. For eksempel kan faglokalet
til madlavning bruges til diætistforløb. Skolen har samtidig mulighed for at
benytte sundhedscentrets lokaler.

Indretningen af sundhedscentret foregår indenfor de
eksisterende bygningsmæssige rammer, og der er i videst muligt omfang taget
hensyn til, at eksisterende vægge og installationer kan genbruges. Samtidig
understøtter placeringen af sundhedscentret i eksisterende lokaler ønsket om at
udnytte de kommunale bygninger bedst muligt.

**ØKONOMI**

Byrådet godkendte 23. februar 2016 en anlægsbevilling på
4,65 mio. kr. til etablering af et sundhedscenter i Ulstrup. Udgifterne til
rådgiverhonorar og byggeudgifter afholdes i 2016 og 2017.

**INDDRAGELSE**

Der er inddraget relevante medarbejdere og ledere fra Social
og Sundhed, Børn og Skole og Teknik og Kultur i udarbejdelsen af
projektforslaget. Der har været afholdt borgermøder i 2015, hvor der blev
indsamlet idéer fra bl.a. borgere, foreninger og medarbejdere. Projektforslaget
er desuden drøftet med formanden for Handicaprådet med særligt fokus på
tilgængelighed.

**INDSTILLING**

Direktøren for Social og Sundhed indstiller til Byrådet:

1.    At projektforslaget for sundhedscenter i Ulstrup godkendes.

**BESLUTNING**

**Bilag**

|  |  |
| --- | --- |
| Projektforslag - Sundhedscenter i Ulstrup | 710-2016-271763 |